ຄະດີຂ້າລ້າງເຜົ່າພັນ ເລີ້ມຂຶ້ນ ສຳຫລັບ ອະດີດຜູ້ນຳ ຂະເໝນແດງ 2 ຄົນ
ຈຳເລີຍທັງ​ສອງ ​ແມ່ນກຳລັງ​ ປະ​ເຊີນ​ໜ້າ​ກັບ ​ການ​ຖືກ​ຟ້ອງຮອງ ໃນຂໍ້ຫາ ການ​ກະທຳ​ຕ່າງໆ​ ຢູ່​ສູນ​ຄຸມ​ຂັງ​ ​ແລະ​ ຄ້າຍ​ອອກ​ແຮງ​ງານ​ຕ່າງໆ ໃນສະໄໝການປົກຄອງ ຂອງຂະເໝນແດງ.
ສານສາກົນທີ່ຊຸກຍູ້ໂດຍສະຫະປະຊາຊາດ ໃນກຳປູເຈຍ ໄດ້ ເລີ້ມພິຈາລະນາຄະດີ ກໍລະນີຂ້າລ້າງເຜົ່າພັນ ຂອງອະດີດຜູ້ນຳ ຂະເໝນແດງທີ່ແກ່ສະລາ 2 ຄົນ ອະດີດຫົວໜ້າຂອງລັດ ຂຽວ ສຳພັນ ແລະ ຫົວໜ້າໜ່ວຍໂຄສະນາ ລັດທິ ນວນ ເຈຍ ໄດ້ຮັບການຕັດສິນລົງໂທດຈຳຄຸກຕະຫລອດ ຊີວິດມາແລ້ວ ຈາກສານຍ້ອນບົດບາດຕ່າງໆ ໃນການເຮັດໃຫ້ ນະຄອນຫລວງພະນົມເປັນ ເປົ່າວ່າງຫຼັງຈາກພວກຂະເໝນແດງ ໄດ້ເຂົ້າຢຶດເອົາເມືອງນັ້ນ ພວກເຂົາໄດ້ອຸທອນຄຳຕັດສິນດັ່ງກ່າວ ພວກຖືກກ່າວຟ້ອງທັງສອງ ແມ່ນກຳລັງປະເຊີນໜ້າກັບ ການກ່າວຟ້ອງຕ່າງໆ ສຳຫລັບ ຄະດີເຫຼົ່ານີ້ ລວມທັງການກະທຳຕ່າງໆ ຂອງຂະເໝນແດງ ຢູ່ສູນຄຸມຂັງ ແລະ ຄ້າຍອອກແຮງງານຕ່າງໆ ນະໂຍບາຍຕ່າງໆທີ່ລວມທັງການບັງຂັບໃຫ້ແຕ່ງງານ ແລະ ການຂ້າລ້າງເຜົ່າຈຳນັບຖືສາສະໜາມຸສລິມ ແລະ ຊົນເຜົ່ານ້ອຍຊາວຫວຽດນາມ ໃນຕອນຕົ້ນຂອງຄຳຖະແຫລງສະບັບໜຶ່ງ ເມື່ອວັນສຸກມື້ນີ້ ໄອຍາການ ທ່ານ ເຈຍ ລຽງ ປະຕິຍານວ່າ ຈະນຳມາຊຶ່ງຄວາມຍຸດຕິທຳສຳຫລັບບັນດາຜູ້ເຄາະຮ້າຍຂອງຄວາມໂຫດຮ້າຍຕ່າງໆນັ້ນ ທ່ານກ່າວວ່າສິ່ງເຫຼົ່ານັ້ນເປັນອາຊະຍາກຳທີ່ຮ້າຍແຮງທີ່ສຸດສຳຫລັບ ຂຽວ ສຳພັນ ແລະ ນວນ ເຈຍ ທີ່ໄດ້ຖືກກ່າວຟ້ອງ ການດຳເນີນຄະດີ ໄດ້ແບ່ງອອກເປັນສອງພາກສ່ວນ ຍ້ອນຄວາມກັງວົນຕ່າງໆ ໃນການດຳເນີນຄະດີຊ້າເກີນໄປ ແລະ ສະພາບແກ່ສະລາ ຂອງພວກຖືກກ່າວຟ້ອງທັງສອງ ຊຶ່ງ ມີອາຍຸຢູ່ໃນຊຸ່ມປີ 80 ແລ້ວ